# Jane Birkin

Jane Birkin|  (1970)  |
| Biografía |
| Nacemento | (en) Jane Mallory Birkin  14 de decembro de 1946  Londres
 |
| Morte | 16 de xullo de 2023  (76 anos) 6º distrito de París
 |
| Causa da morte | leucemia  |
| Lugar de sepultura | Cemiterio de Montparnasse  |
| Residencia | París  |
| Educación | École Jeannine Manuel   Miss Ironside's School (en)    |
| Actividade |
| Campo de traballo | Actuación, actuación cinematográfica, guión cinematográfico, dirección de cine, canto e modelaxe  |
| Lugar de traballo  | París  |
| Ocupación | cantante, modelo, actriz, realizadora, modelo, directora de cinema, artista discográfica, guionista, actriz de cinema, actriz de teatro, música  |
| Período de actividade | 1966  -  2023  |
| Xénero artístico | Música pop  |
| Instrumento | Voz  |
| Selo discográfico | Universal Music Group Philips Fontana Capitol Records  |
| Participou en |
|  |
| 2007 | Festival de Cannes 2007  |
|  |
| Familia |
| Cónxuxe | John Barry (1965–1968)  |
| Parella | Olivier Rolin (1995–2008) Jacques Doillon (1980–1991) Serge Gainsbourg (1968–1980)  |
| Fillos | Kate Barry  () John Barry Charlotte Gainsbourg  () Serge Gainsbourg Lou Doillon  () Jacques Doillon  |
| Pais | David Leslie Birkin   e Judy Campbell  |
| Irmáns | Andrew Birkin Linda Mary Deborah Birkin  |
| Premios |
| * (15 de abril de 2022)  Comendador das Artes e as Letras
* (2021)  Victory of honor (en)
* (4 de febreiro de 2019)  Honorary Lumière Award (en)
* (2018)  The Order of the Rising Sun, Gold Rays with Rosette (en)
* (15 de maio de 2015)  Oficial da Orde Nacional do Mérito
* (1992)  Premio Victoire á interprete feminina
* Oficial da Orde do Imperio Británico
 |
|  **Sinatura**   |
|

---

 |
| Descrito pola fonte | Jane Birkin, mère veille (en)   |
| Sitio web | janebirkin.fr  |
|

---

                   |

**Jane Birkin**, nada en Londres o 14 de decembro de 1946, e finada en París o 16 de xullo de 2023 foi unha actriz e cantante británica que residiu en Francia dende finais dos anos sesenta. Estivo casada con John Barry e despois con Serge Gainsbourg, con quen tivo a Charlotte Gainsbourg.

## Je t'aime... moi non plus

Foi a intérprete de 'Je t'aime... moi non plus’, despois de que a súa primeira intérprete, Brigitte Bardot, lle pedise ao produtor que non a editase para non molestar ao seu marido. Gainsbourg tamén lle pediu a Marianne Faithfull que gravase a canción con el; ela dixo: "*Hah! Preguntou a todas*".

En 1968, Gainsbourg e a actriz inglesa Jane Birkin comezaron unha relación cando se coñeceron no set da película *Slogan*. Despois de filmar, pediulle que gravase a canción con el. Birkin escoitara a versión de Bardot e pensou "*so hot*" (moi quente). Gainsbourg pediulle que cantase unha oitava máis alta que Bardot, "*para soar como unha nena*". Foi lanzado en febreiro de 1969. O sinxelo tiña unha portada simple, coas palabras "Interdit aux moins de 21 ans" (prohibido para os menores de 21 anos), e a discográfica cambiou o selo de Philips á súa filial Fontana.

A canción, que contén xemidos orgásmicos e versos eróticos, causou gran controversia, sendo prohibida en varios Estados como o Portugal salazarista, a España franquista, Suecia, Polonia, Iugoslavia ou Brasil. En Italia o disco chegouse a editar coa correspondente crítica do Vaticano, que alzou a voz contra unha canción que considerou obscena, e só podía ser transmitida en Francia despois da medianoite. Porén, logrou un grande éxito, chegando ao número un na lista británica, a pesar de estar vetada nas radios, en 1969. A canción contribuíu a cimentar a relación entre Gainsbourg e Birkin, que durou até os anos oitenta.

## A bolsa Birkin

A "bolsa Birkin" (*Birkin bag*) é un bolso de luxo fabricada por Hermès, unha empresa francesa de alta costura. O nome do bolso é unha homenaxe a **Jane Birkin**.

En 1983, Jean-Louis Dumas, o presidente de Hermès daquela época, atopouse sentado ao lado de Birkin nun voo. Na viaxe, ela derrubou a súa bolsa e todo o contido espallouse. Birkin explicou a Dumas que lle resultaba difícil atopar unha bolsa que lle gustase, e Dumas decidiu crear unha bolsa especialmente para ela, e Birkin axudou no deseño.

## En Galiza

En 2018, como parte da súa xira internacional deu un concerto en Pontevedra, e sobre o escenario estivo acompañada pola Filharmónica Cidade de Pontevedra e polo pianista xaponés Nobuyuki Nakajima.

## Discografía

* *La Chanson du Slogan* (1969)
* *Di Doo Dahs* (1973)
* *Lolita Go Home* (1975)
* *Ex-Fan des Sixties* (1978)
* *Egon Schiele – Exzesse* (1981)
* *Baby Alone en Babylone* (1983)
* *Lost Songs* (1987)
* *Jane Birkind au Bataclan* (1987)
* *Amours des feintes* (1990)
* *Jane Beak* (1992)
* *Intégrale au Casino de Paris* (1992)
* *Versions Jane* (1996)
* *Intégrale à l'Olympia* (1996)
* *The Best Of the floor* (1998)
* *À la legère* (1999)
* *Arabesque* (2002)
* *Rendezvous* (2004)
* *Fictions* (2006)
* *Enfants d'Hiver* (2008)

## Notas

## Véxase tamén

### Outros artigos

* Serge Gainsbourg
* Charlotte Gainsbourg
* Música francesa
* Cinema francés
* Brigitte Bardot
* John Barry